section_heading: Poteškoće i pad aktivnosti
paragraph_text: Budući da prvoligaško natjecanje zahtijeva veliki angažman, dobru organizaciju, kvalitetne igrače i velika financijska sredstva, dovoljno je da jedan od tih uvjeta zakaže i izgubi se prvoligaški status. Upravo ovo potonje dogodilo se OK Čakovcu, jer je došlo do otkazivanja izvora financijske potpore, i to od strane Međimurske županije, Grada Čakovca i nekih privatnih pokrovitelja. Klub pada 2005. g. u Drugu odbojkašku ligu, a najbolji igrači ga napuštaju, jer im uprava nije ispunila ugovorne obveze. Bez obzira na napore vodstva kluba za spas i goli opstanak, ubrzo dolazi do prestanka svih aktivnosti.